section_heading: Povijest
paragraph_text: 6. ožujka 1989. godine sastav izdaje svoje prvo studijsko izdanje, When Dream and Day Unite. Album je bio veliko komercijalno razočaranje i prošao je većinom nezapažen u rock krugovima i među kritičarima. Sastav i izdavač predvidjeli su puno veće zanimanje za album. Manjak novčanih sredstava prisilili su sastav da se ograniči na malu turneju u okolici New Yorka. Održali su svega pet koncerata,<ref> a nakon četvrtog nastupa Charlie Dominici je napustio sastav. Ipak, Dominici je pozvan da odradi peti i posljednji nastup kada je Dream Theater svirao kao predgrupa sastavu Marillion.